# **DECIZIA ETAPEI DE ÎNCADRARE**

## NR. PROIECT din 27.05.2020.

Ca urmare a solicitării de emitere a acordului de mediu adresate de **S.C. LEMECO S.A**, cu sediul în mun. Miercurea Ciuc, str. Harghita, nr. 1, jud. Harghita, înregistrată la APM Harghita cu nr. 11068/20.12.2019, completată sub nr. 1414/14.02.2020, nr. 2586/20.03.2020, nr. 2689/24.03.2020, nr. 3520/28.04.2020, nr. 3519/28.04.2020, nr. 3594/29.04.2020, nr. 3662/05.05.2020, nr. 3700/06.05.2020, nr. 3772/08.05.2020, nr. 3747/07.05.2020, nr. 4085/21.05.2020, nr. 4131/22.05.2020, în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.05.2020, că proiectul ***“ Extinderea perimetrului de exploatare Frumoasa-Vest pentru continuarea extracției pietrișului și nisipului, extracția argilei și caolinului (CAEN-0812)”*** propus a fi amplasat în extravilanul comunei Mihăileni, sat. Văcărești, jud Harghita, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 2, lit. a și pct. 13, lit. a.**

**b) Justificarea potrivit criteriilor prevăzute în anexa nr. 3**

**1. Caracteristicile proiectului:**

***a) dimensiunea și concepția întregului proiect:***

Prin acest proiect se propune extinderea Perimetrului temporar de exploatare **Frumoasa** **Vest** având suprafaţa totală de 56217,00 mppentrudesfășurarea activității deexploatareabalastului (amestec de nisip și pietriș brut) din depozitele coluviale nediferențiate ale pârâurilor Frumoasa și Racu

Suprafața extinderii - S = 40761 mp - are destinație de teren agricol, categoria de folosință arabil, clasa a V-a de calitate și este scos definitiv din circuitul agricol pentru perioada desfășurării activității

Suprafețele de teren în cadrul extinderii vor fi planificate astfel:

Suprafața totală a extinderii: St= 40761 mp, din care

* suprafaţă de teren ce va fi exploatat în baza permiselor de exploatare: 33000 mp
* suprafaţă de teren cu rol de protecţie (neexploatabil)+ pilier de siguranță: 7761 mp

**Coordonatele geografice ale amplasamentului proiectului prezentate sub formă de vector în format digital cu referinţă geografică, în sistem de proiecţie naţională Stereo 1970**

|  |  |
| --- | --- |
| X | Y |
|  |  |
| 561747 | 550405 |
|  |  |
| 561881,3 | 550278,6 |
|  |  |
| 561903,2 | 550561,3 |
|  |  |
| 562027,8 | 550362,3 |
|  |  |

Cantitatea de rezerve estimată din acest perimetru a fost determinată astfel:

- Suprafaţa perimetrului exploatabil S = 33.000 mp;

- Grosimea medie a resursei gm = 22 m;

- **Q = S x gm = 33.000 x 22 = 726.000 mc.**

În concluzie, pentru extinderea perimetrului de exploatare a fost estimată o cantitate de **726.000 mc resurse minerale**.

Exploatarea se va realiza în baza permisului de exploatare valabil, emis de A.N.R.M., prin care se stabilesc condițiile de exploatare și cantitatea de resursă minerală exploatabilă pe o perioadă de un an.

Se programează exploatarea anuală în funcție de cerințele pieții, pentru anul I de exploatare cantitatea estimată fiind: 50 000 m3 resurse minerale (amestec de nisip și pietriș brut).

În cadrul extinderii perimetrului de exploatare Frumoasa Vest se vor continua lucrările de exploatare care avansează dinspre nord-vest înspre sud-est, în fâșii orizontale cu adâncime medie avizat de autoritățile competente, etapizat, conform planului de dezvoltare a exploatării stabilit.

Realizarea accesului la resursele minerale din extindere se face prin platforma de atac. Accesul până la limita perimetrului de exploatare Frumoasa Vest aflat în funcțiune este asigurat prin drumul naţional DN 12 Miercurea Ciuc - Gheorgheni până la comuna Racu, pe drumul judeţean DJ 124 Racu-Livezi, pe drumul communal DC 6, drumul de câmp consolidat care traversează pârâul Frumoasa prin podeţ de trecere, respectiv prin drumurile de câmp care îl delimitează din părțile nordică, vestică și sudică. Accesul la extinderea perimetrului este asigurat prin drumurile de câmp existente, nu sunt necesare realizarea de noi drumuri.

Lucrările care permit organizarea frontului de lucru în vederea extracţiei resurselor minerale, constau din decopertarea eșalonată a suprafeţei, coperta estimându-se a avea o grosime de 0,5-1,0 m.

Se preconizează decopertarea suprafeței exploatabile (33 000 mp) în două etape, rezultând astfel o cantitate de sol nepoluat estimată: 16500 mc/etapă, care va reutilizată la refacerea mediului în cadrul perimetrului de exploatare Frumoasa Vest în funcțiune și în cadrul perimetrului extins, fără realizarea unei instalații pentru gestionarea deșeurilor extractive în cadrul perimetrului de exploatare.

Exploatarea resurselor minerale se va realiza și în cadrul perimetrului de exploatare extins prin metoda treptelor de exploatare având adâncimi de 6 m.

Adâncimea medie de exploatare va fi în jur de 20 m, vatra excavației ( cota finală) va avea la + 704,88 mdMN, cu 3,80 m deasupra nivelului hidrostatic și cu 22,12 m față de cota maximă a terenului natural.

Lucrările de exploatare se vor desfăşura prin crearea de trepte drepte descendente, cu menţinerea zonelor de protecţie şi siguranţă de 5,0 m, pentru drumurile de câmp existente în zona exploatării. Unghiul de taluz va fi conform cu unghiul de taluz natural pentru pietrişuri cu nisip, care variază între 45° şi 60°, asigurând astfel stabilitatea bermei de siguranţă, care va fi de minimum 1 m.

Exploatarea se va realiza pe felii orizontale, paralele, grosimea unei felii fiind de 6 m, iar taluzul marginal final va avea maximum un unghi de 60°. Între două felii succesive, se va lăsa o bermă de siguranţă de 3 m.

Extracția se va executa prin derocare mecanică cu excavator, fără a se utiliza explozivi.

Materialul extras se va încărca direct în mijloace de transport proprii sau de terți de 26 tone și se vor transporta la stația de spălare- sortare balast situată la o distanță de cca.2,5 km de la carieră, în localitate Racu, f.nr., ( alt sediu secundar al firmei).

Cu avansarea lucrărilor de exploatare se vor executa lucrări de refacere a mediului afectat de activitate și etapizat suprafețele vor fi reabilitate.

***b) cumularea cu alte proiecte existente și/sau aprobate:*** - exploatare de nisip și pietriș existent.

***c) utilizarea resurselor naturale, în special a solului, a terenurilor, a apei și a biodiversității****:* - nu este cazul.

***d) producţia de deşeuri:***

*Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

**În perioada de realizare a investiției:**

*În timpul construcţiei:*

*-emisii în aer: -* emisii de gaze de eşapament, şi utilaje - aceste emisii vor fi doar temporare

*-zgomot: -*generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

- *protecția solului și subsolului:*- prin destinația lor, lucrările ce se vor efectua pentru realizarea investiţiei nu afectează solul din punct de vedere al poluării. Pentru realizarea investiției se vor efectua decopertări, dar nu se vor introduce substanţe poluante în sol şi nu se va modifica structura sau tipul solului.

*În timpul funcționării:*

*- emisii în apă*: - Din activitatea de exploatare a nisipului și pietrișului brut nu va rezulta ape uzate. Spălarea utilajelor din dotare la sistarea activității, precum și a autovehiculelor utilizate la efectuarea transportului în perioada desfășurării activității se realizează la punctul de lucru Racu.

Având in vedere faptul că nivelul hidrostatic al acviferului freatic se situează la o adâncime de cca. 3,80m sub adâncimea maximă de excavare, lucrările de exploatare a rezervelor de pietriș cu nisip **nu vor avea impact asupra acviferului** **freatic.**

*- emisii în aer:* - surse de emisii fugitive, de suprafață, datorată extracției și încărcării în autovehicule a pietrișului și nisipului brut, eroziunea eoliană de pe suprafețe decopertate până la reabilitarea acestora,

Surse de emisii liniare, datorate:

* + funcționării excavatorului aferentă activității
  + traficului autovehiculelor grele în amplasamentul carierei și pe sectorul de drum între carieră și stație de spălare-sortare de la Racu.

*- zgomot: -* cele 2 autovehicule proprii în perioada efectuării transportului balastului brut în cadrul carierei și de la carieră la stație de prelucrare Racu, excavatorul și buldozerul în timpul funcționării, autovehiculele terților pentru care a livrat balastul.

- *protecția solului și subsolului:* - In cazul desfăşurării activităţilor în condiţii normale, din activitate nu vor rezulta surse de poluare a solului şi a subsolului.

Surse posibile de poluare a solului pot apare în următoarele situaţii deosebite:

* manipularea necorespunzătoară a motorinei in timpul alimentării cu carburant a excavatorului/buldozerului în cadrul carierei ( cu frecvența maximă de două ori/lună)
* în caz de accidente/incidente la mijloacele de transport în timpul transportului

balastului brut

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

* ***g) riscurile pentru sănătatea umană*** *(de exemplu, din cauza contaminării apei sau a poluării atmosferice): -*  perimetrul de exploatare prin extindere fiind situat în extravilanul comunei Mihăileni, sat Văcărești, la cca.1,4 km de la cea mai apropiată așezare umană obiectivul nu influențează patrimoniul construit al zonei.

1. **Amplasarea proiectului**

**a) utilizarea actuală și aprobată a terenului:** : teren în extravilanul comunei Mihăileni, sat. Văcărești *conform Certificatului de urbanism nr. 36/14.10.2019, emis de Primăria Comunei Mihăileni, folosință actuală teren agricol-arabil.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul nu se află în zonă protejată.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, extravilanul com. Mihăileni, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact negativ minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *- impactul minor.*

g) cumularea impactului cu impactul altor proiecte existente și/sau aprobate: - *cariera de pietriș și nisip existent în vecinătatea proiectului.*

h) posibilitatea de reducere efectivă a impactului: - *la încetarea activității și la terminarea lucrărilor de refacere a mediului terenul cu S= 40761 mp va fi redat în circuitul agricol pentru categorie de folosință pajiști, în termen de până la 2 ani de la încheierea procesului de producţie*.

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluarea impactului asupra corpurilor de apă în conformitate cu adresa nr. 4091/NE/24.03.2020 emisă de ABA Olt, SGA Harghita sunt:**

- Având în vedere faptul că nivelul hidrostatic al acviferului freatic se situează la o adâncime de cca. 3,80m sub adâncimea maximă de excavare, se poate concluxiona că lucrările de exploatare a rezervelor de pietriș cu nisip nu vor avea impact asupra acviferului freatic.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Respectarea condițiilor impuse de Avizul de gospodărire a apelor, emis de ABA Olt, SGA Harghita.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. La finalizarea investiţiei și înaintea punerii în funcțiune conform Ordinului M.M.D.D. nr.1798 din 2007 cu modificările şi completările ulterioare, aveţi obligaţia de a solicita şi de a obţine revizuirea autorizaţie de mediu nr. 51/07.08.2019.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István